CELEX: 52016PC0456
Language: el
Date: 2016-07-12
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με πρόταση για την κατάρτιση του καταλόγου έργων ενεργειακών υποδομών της Ενεργειακής Κοινότητας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.7.2016
            COM(2016) 456 final
            2016/0213(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με πρόταση για την κατάρτιση του καταλόγου έργων ενεργειακών υποδομών της Ενεργειακής Κοινότητας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Στις 16 Οκτωβρίου 2015 το Συμβούλιο Υπουργών της Ενεργειακής Κοινότητας εξέδωσε απόφαση για την εφαρμογή του κανονισμού (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου σχετικά με τις κατευθυντήριες γραμμές για τις διευρωπαϊκές ενεργειακές υποδομές
                  1
               . Σκοπός του μέτρου αυτού ήταν να δημιουργηθεί νομικό πλαίσιο για την ιεράρχηση των βασικών έργων ενεργειακών υποδομών μεταξύ των συμβαλλόμενων μερών και μεταξύ των συμβαλλόμενων μερών και των κρατών μελών της ΕΕ.
            
            
            
               Ο κανονισμός (ΕΕ) αριθ. 347/2013 που υιοθετήθηκε από την Ενεργειακή Κοινότητα θέτει σφαιρικό πλαίσιο για τον εξορθολογισμό των διαδικασιών αδειοδότησης, ρύθμισης και κατανομής του κόστους στα συμβαλλόμενα μέρη. Επιπλέον, σύμφωνα με τον κανονισμό απαιτείται, με την επιφύλαξη ορισμένων κριτηρίων, απόφαση του Συμβουλίου Υπουργών για την κατάρτιση, δυνάμει του τίτλου ΙΙΙ της Συνθήκης για την Ενεργειακή Κοινότητα, καταλόγου των έργων υποδομής προτεραιότητας που ονομάζονται Έργα Ενδιαφέροντος για την Ενεργειακή Κοινότητα (ΕΕΕΚ). Η καταληκτική ημερομηνία για τη μεταφορά των κύριων διατάξεων του κανονισμού και για την κατάρτιση του καταλόγου των ΕΕΕΚ είναι η 31η Δεκεμβρίου 2016.
            
            
            
               Ο κατάλογος των έργων του παραρτήματος 2 της παρούσας απόφασης έχει υποβληθεί από τους φορείς υλοποίησης έργων και έχει αναρτηθεί από τη Γραμματεία της Ενεργειακής Κοινότητας
                  2
                για δημόσια διαβούλευση. Ο κατάλογος εξετάζεται από τους θεσμούς της Ενεργειακής Κοινότητας, όπως προβλέπεται στον κανονισμό. Η Επιτροπή ενημερώνει το Συμβούλιο σχετικά με κάθε εξέλιξη όσον αφορά τη διαδικασία αυτή. Η Επιτροπή θα προτείνει την τελική θέση της Ευρωπαϊκής Ένωσης σχετικά με απόφαση του Συμβουλίου Υπουργών για έγκριση του καταλόγου των έργων ενδιαφέροντος για την Ενεργειακή Κοινότητα, κατά τη διάρκεια των προετοιμασιών του Συμβουλίου Υπουργών που θα πραγματοποιηθεί στο Σεράγεβο στις 14 Οκτωβρίου 2016.
            
            
            
               Ο κανονισμός (ΕΕ) αριθ. 347/2013 παρέχει επίσης τη δυνατότητα εφαρμογής των διατάξεων του κανονισμού στα έργα κοινού ενδιαφέροντος (ΕΚΕ). Πρόκειται για έργα προς όφελος δύο γειτονικών κρατών (αφενός συμβαλλόμενο μέρος και, αφετέρου, κράτος μέλος), τα οποία όμως δεν έχουν το νομικό καθεστώς των έργων ενδιαφέροντος για την Ενεργειακή Κοινότητα. Ταυτόχρονα, τα έργα αυτά λαμβάνουν χρηματοδοτική στήριξη από τα συμβαλλόμενα μέρη και τα ενδιαφερόμενα κράτη μέλη. Η Επιτροπή προτείνει, επιπροσθέτως της πρότασης για νομικά δεσμευτική απόφαση σχετικά με τα ΕΕΕΚ, να υποβληθεί από την ΕΕ πρόταση στο Συμβούλιο Υπουργών της Ενεργειακής Κοινότητας για την έκδοση σύστασης σχετικά με τα έργα κοινού ενδιαφέροντος, ώστε να δώσει πολιτική ώθηση, και να λάβει όλα τα αναγκαία ρυθμιστικά μέτρα για να προχωρήσει η υλοποίηση των έργων κοινού ενδιαφέροντος. 
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               Σύμφωνα με το άρθρο 7 σημείο 5 στοιχείο α) της απόφασης του Συμβουλίου Υπουργών για την εφαρμογή του κανονισμού (ΕΕ) αριθ. 347/2013
                  3
               , το Συμβούλιο Υπουργών καταρτίζει τον κατάλογο έργων ενδιαφέροντος για την Ενεργειακή Κοινότητα με απόφαση δυνάμει του τίτλου III της Συνθήκης για την Ενεργειακή Κοινότητα. 
            
            
            
               Δυνάμει του άρθρου 82 της Συνθήκης για την Ενεργειακή Κοινότητα, το Συμβούλιο Υπουργών λαμβάνει μέτρα βάσει του τίτλου ΙΙΙ έπειτα από πρόταση συμβαλλόμενου μέρους ή της Γραμματείας. Η Επιτροπή προτείνει να υποβάλει, εξ ονόματος της Ευρωπαϊκής Ένωσης, σχετική πρόταση στο Συμβούλιο Υπουργών της Ενεργειακής Κοινότητας.
            
            
            
               Η θέση της Ευρωπαϊκής Ένωσης σχετικά απόφαση του Συμβουλίου Υπουργών πρέπει να καθοριστεί σύμφωνα με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης και σύμφωνα με τις διατάξεις της απόφασης 2006/500/ΕΚ του Συμβουλίου, της 29ης Μαΐου 2006, για τη σύναψη από την Ευρωπαϊκή Κοινότητα της συνθήκης για την Ενεργειακή Κοινότητα. 
            
            
            
               Σύμφωνα με το άρθρο 76 της Συνθήκης για την Ενεργειακή Κοινότητα οι συστάσεις του Συμβουλίου Υπουργών δεν είναι νομικά δεσμευτικές και, επομένως, δεν εμπίπτoυν στο πεδίο εφαρμογής του άρθρου 218 παράγραφος 9 της ΣΛΕΕ. Το κείμενο της σύστασης επισυνάπτεται στην παρούσα απόφαση προς ενημέρωση.  
            
            
            
               Σύμφωνα με τη διαδικαστική πράξη που διέπει τις διαδικασίες στο Συμβούλιο Υπουργών
                  4
                απαιτείται να υποβάλλονται τα έγραφα δύο μήνες πριν από τη σύνοδο του Συμβουλίου Υπουργών, δηλαδή έως τις 13 Αυγούστου 2016. 
            
         
         
            
               3.Διαβουλεύσεις με τα ενδιαφερόμενα μέρη
            
            
               Όπως απαιτούν οι διατάξεις του εκδοθέντος κανονισμού, συστάθηκαν δύο ομάδες εργασίας για να προετοιμάσουν τον κατάλογο των ΕΕΕΚ. Τα έργα που υποβλήθηκαν από τους φορείς υλοποίησης έργων αναρτήθηκαν από τη Γραμματεία της Ενεργειακής Κοινότητας στις 2 Μαΐου 2016 για δημόσια διαβούλευση. Κατά τη διάρκεια του 2016 αξιολογήθηκε κατά πόσον τα έργα είναι επιλέξιμα ως ΕΕΕΚ ή ως ΕΚΕ. Κατόπιν ανάλυσης κόστους-οφέλους κάθε έργου, τα έργα ιεραρχήθηκαν κατά προτεραιότητα με βάση τη βαθμολόγησή τους, αναλόγως του βαθμού εκπλήρωσης των κριτηρίων. Στο τέλος της διαδικασίας, που προβλέπεται για τα τέλη Σεπτεμβρίου 2016, οι ομάδες θα προτείνουν με συναίνεση προσχέδιο καταλόγου ΕΕΕΚ στο όργανο λήψης αποφάσεων, που είναι η Μόνιμη Ομάδα Υψηλού Επιπέδου (ΜΟΥΕ) της Ενεργειακής Κοινότητας. Μετά από θετική γνώμη του Ρυθμιστικού Συμβουλίου της Ενεργειακής Κοινότητας, έχει προγραμματιστεί να υποβληθεί ο οριστικός προκαταρκτικός κατάλογος των ΕΕΕΚ προς έγκριση στη συνεδρίαση του οργάνου λήψης αποφάσεων της 13ης Οκτωβρίου 2016. Ο τελικός κατάλογος της Ενεργειακής Κοινότητας θα υποβληθεί στο Συμβούλιο Υπουργών για τη λήψη απόφασης στις 14 Οκτωβρίου 2016. 
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Άνευ αντικειμένου.
            
            
               2016/0213 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με πρόταση για την κατάρτιση του καταλόγου έργων ενεργειακών υποδομών της Ενεργειακής Κοινότητας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 194 και το άρθρο 218 παράγραφος 9,
            
            
               Έχοντας υπόψη την απόφαση 2006/500/ΕΚ του Συμβουλίου, της 29ης Μαΐου 2006, για τη σύναψη από την Ευρωπαϊκή Κοινότητα της Συνθήκης για την ίδρυση της Ενεργειακής Κοινότητας
                  5
               , και ιδίως τα άρθρα 4 και 5,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Στην απόφαση του Συμβουλίου Υπουργών της Ενεργειακής Κοινότητας
                  6
                για την εφαρμογή του κανονισμού (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου σχετικά με τις κατευθυντήριες γραμμές για τις διευρωπαϊκές ενεργειακές υποδομές, καθορίζεται η διαδικασία για την κατάρτιση του καταλόγου των έργων ενδιαφέροντος για την Ενεργειακή Κοινότητα και, επιπλέον, προβλέπεται η δυνατότητα εθελοντικής εφαρμογής των διατάξεων του εν λόγω κανονισμού στα έργα κοινού ενδιαφέροντος.
            
            
               (2)Η Ευρωπαϊκή Ένωση θα πρέπει να υποβάλει πρόταση για την κατάρτιση του εν λόγω καταλόγου, σύμφωνα με τις διατάξεις του τίτλου ΙΙΙ και του άρθρου 82 της Συνθήκης για την Ενεργειακή Κοινότητα.
            
            
               (3)Το παράρτημα της πρότασης που αναφέρεται στην προηγούμενη αιτιολογική σκέψη και περιλαμβάνει τον οριστικό κατάλογο των έργων είναι δυνατόν να εκπονηθεί σε μεταγενέστερη ημερομηνία, αφού ολοκληρωθεί η αξιολόγηση των διαφόρων έργων που προτάθηκαν. Η παρούσα απόφαση θα πρέπει, ως εκ τούτου, να περιλαμβάνει όλα τα έργα, από τα οποία η Επιτροπή μπορεί να επιλέξει μεταγενέστερα εκείνα που θα συμπεριληφθούν στον κατάλογο . 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η πρόταση της Ευρωπαϊκής Ένωσης για το κείμενο της απόφασης του Συμβουλίου Υπουργών της Ενεργειακής Κοινότητας σχετικά με την κατάρτιση του καταλόγου έργων ενδιαφέροντος για την Ενεργειακή Κοινότητα παρατίθεται στο παράρτημα 1 της παρούσας απόφασης.
            
            
               Άρθρο 2
            
         
         
            
            
               Το παράρτημα της πρότασης που αναφέρεται στο άρθρο 1 αποτελείται από τα έργα που περιλαμβάνονται στο παράρτημα 2 της παρούσας απόφασης. Το παράρτημα 2 περιλαμβάνει τα έργα που θα υποβληθούν για αξιολόγηση και τελική απόφαση σύμφωνα με την απόφαση 2015/09/MC-EnC του Συμβουλίου Υπουργών της Ενεργειακής Κοινότητας για την εφαρμογή του κανονισμού 347/2013 σχετικά με τις κατευθυντήριες γραμμές για τις διευρωπαϊκές ενεργειακές υποδομές. 
            
            
               Εξ ονόματος της Ευρωπαϊκής Ένωσης, η Επιτροπή μπορεί να υποστηρίξει να συμπεριληφθεί στον οριστικό κατάλογο οποιοδήποτε από τα έργα του παραρτήματος 2, υπό τον όρο ότι πληροί τα κριτήρια της απόφασης 2015/09/MC-EnC του Συμβουλίου Υπουργών της Ενεργειακής Κοινότητας. 
            
            
            
            
               Άρθρο 3
            
            
               Η παρούσα απόφαση αρχίζει να ισχύει την ημέρα της έκδοσής της.
            
            
               Άρθρο 4
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  D/2015/09/MC-EnC
               
               
                  
                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS
               
               
                  
                     (3)
                  D/2015/09/MC-EnC
               
               
                  
                     (4)
                  Διαδικαστική πράξη 2006/01/MC-EnC - Εσωτερικός Κανονισμός του Συμβουλίου Υπουργών της Ενεργειακής Κοινότητας
               
               
                  
                     (5)
                  ΕΕ L 198 της 20.7.2006, σ. 15.
               
               
                  
                     (6)
                  D/2015/09/MC-EnC
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.7.2016
            COM(2016) 456 final
            ΠΑΡΑΡΤΗΜΑ
            της
            Πρότασης για απόφαση του Συμβουλίου
            σχετικά με πρόταση για την κατάρτιση καταλόγου έργων ενεργειακών υποδομών της Ενεργειακής Κοινότητας
            
               
         
         
            
               ΠΑΡΑΡΤΗΜΑ
            
            
               της
            
            
               Πρότασης για απόφαση του Συμβουλίου
            
            
               σχετικά με πρόταση για την κατάρτιση καταλόγου έργων ενεργειακών υποδομών της Ενεργειακής Κοινότητας
            
            
            
               ΑΙΤΙΟΛΟΓΙΚΗ ΕΚΘΕΣΗ 
            
            
            
            
               1. Εισαγωγή
            
            
            
               Στις 16 Οκτωβρίου 2015 το Συμβούλιο Υπουργών της Ενεργειακής Κοινότητας εξέδωσε απόφαση για την εφαρμογή του κανονισμού (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου σχετικά με τις κατευθυντήριες γραμμές για τις διευρωπαϊκές ενεργειακές υποδομές
                  1
               . Σκοπός του μέτρου αυτού ήταν να δημιουργηθεί νομικό πλαίσιο για την ιεράρχηση των βασικών έργων ενεργειακών υποδομών μεταξύ των συμβαλλόμενων μερών και μεταξύ των συμβαλλόμενων μερών και των κρατών μελών της ΕΕ.
            
            
            
               Ο κανονισμός (ΕΕ) αριθ. 347/2013 που υιοθετήθηκε από την Ενεργειακή Κοινότητα θέτει σφαιρικό πλαίσιο για τον εξορθολογισμό των διαδικασιών αδειοδότησης, ρύθμισης και κατανομής του κόστους στα συμβαλλόμενα μέρη. Επιπλέον, σύμφωνα με τον κανονισμό απαιτείται, με την επιφύλαξη ορισμένων κριτηρίων, απόφαση του Συμβουλίου Υπουργών για την κατάρτιση, δυνάμει του τίτλου ΙΙΙ της Συνθήκης για την Ενεργειακή Κοινότητα, καταλόγου των έργων υποδομής προτεραιότητας που ονομάζονται Έργα Ενδιαφέροντος για την Ενεργειακή Κοινότητα (ΕΕΕΚ). Η καταληκτική ημερομηνία για τη μεταφορά των κύριων διατάξεων του κανονισμού και για την κατάρτιση του καταλόγου των ΕΕΕΚ είναι η 31η Δεκεμβρίου 2016. 
            
            
            
               Όπως απαιτούν οι διατάξεις του κανονισμού (ΕΕ) αριθ. 347/2013, συστάθηκαν δύο ομάδες εργασίας για να προετοιμάσουν τον κατάλογο των ΕΕΕΚ. Τα έργα που υποβλήθηκαν από τους φορείς υλοποίησης έργων αναρτήθηκαν από τη Γραμματεία της Ενεργειακής Κοινότητας στις 2 Μαΐου 2016 για δημόσια διαβούλευση. Κατά τη διάρκεια του 2016 αξιολογήθηκε κατά πόσον τα έργα είναι επιλέξιμα ως ΕΕΕΚ. Κατόπιν ανάλυσης κόστους-οφέλους κάθε έργου, τα έργα ιεραρχήθηκαν κατά προτεραιότητα με βάση τη βαθμολόγησή τους, αναλόγως του βαθμού εκπλήρωσης των κριτηρίων. Στο τέλος της διαδικασίας, οι ομάδες θα προτείνουν με συναίνεση προσχέδιο καταλόγου ΕΕΕΚ στο όργανο λήψης αποφάσεων, που είναι η Μόνιμη Ομάδα Υψηλού Επιπέδου (ΜΟΥΕ) της Ενεργειακής Κοινότητας. Μετά από θετική γνώμη του Ρυθμιστικού Συμβουλίου της Ενεργειακής Κοινότητας, ο οριστικός προκαταρκτικός κατάλογος των ΕΕΕΚ πρέπει να συμφωνηθεί με απόφαση του οργάνου λήψης αποφάσεων. 
            
            
            
               Το παράρτημα με τον κατάλογο έργων θα καταρτιστεί σύμφωνα με τη διαδικασία λήψης αποφάσεων που περιγράφεται ανωτέρω. 
            
            
            
               2. Νομική βάση της πρότασης
            
         
         
            
            
               Δυνάμει του άρθρου 82 της Συνθήκης για την Ενεργειακή Κοινότητα, το Συμβούλιο Υπουργών λαμβάνει μέτρα βάσει του τίτλου ΙΙΙ έπειτα από πρόταση συμβαλλόμενου μέρους ή της Γραμματείας. Η Επιτροπή υπέβαλε, εξ ονόματος της Ευρωπαϊκής Ένωσης, σχετική πρόταση στο Συμβούλιο Υπουργών της Ενεργειακής Κοινότητας.
            
            
            
               Σύμφωνα με το άρθρο 7 σημείο 5 στοιχείο α) της απόφασης, το Συμβούλιο Υπουργών καταρτίζει τον κατάλογο έργων ενδιαφέροντος για την Ενεργειακή Κοινότητα με απόφαση δυνάμει του τίτλου III της Συνθήκης για την Ενεργειακή Κοινότητα. 
            
            
            
            
               
            
               Πρόταση της Ευρωπαϊκής Ένωσης για
            
            
            
               ΑΠΟΦΑΣΗ ΤΟΥ
               ΣΥΜΒΟΥΛΙΟΥ ΥΠΟΥΡΓΩΝ ΤΗΣ ΕΝΕΡΓΕΙΑΚΗΣ ΚΟΙΝΟΤΗΤΑΣ
            
            
               σχετικά με την κατάρτιση του καταλόγου των έργων ενδιαφέροντος για την Ενεργειακή Κοινότητα («κατάλογος της Ενεργειακής Κοινότητας»)
            
            
            
               ΤΟ ΣΥΜΒΟΥΛΙΟ ΥΠΟΥΡΓΩΝ ΤΗΣ ΕΝΕΡΓΕΙΑΚΗΣ ΚΟΙΝΟΤΗΤΑΣ,
            
            
            
               Έχοντας υπόψη τη Συνθήκη για την ίδρυση της Ενεργειακής Κοινότητας (εφεξής η «Συνθήκη»), και ιδίως τα άρθρα 2, 26, 27 και 82,
            
            
            
               Έχοντας υπόψη την απόφαση του Συμβουλίου Υπουργών της Ενεργειακής Κοινότητας αριθ. D/2015/09/MC-EnC για την εφαρμογή του κανονισμού (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου σχετικά με τις κατευθυντήριες γραμμές για τις διευρωπαϊκές ενεργειακές υποδομές, και ιδίως το άρθρο 3 παράγραφος 4 του εν λόγω κανονισμού, όπως εγκρίθηκε από την Ενεργειακή Κοινότητα.
            
            
            
               Έχοντας υπόψη την πρόταση της Ευρωπαϊκής Ένωσης,
            
            
         
         
            
               Εκτιμώντας τα ακόλουθα:
            
            
            
               (1)
                     Στις 16 Οκτωβρίου 2015 το Συμβούλιο Υπουργών της Ενεργειακής Κοινότητας εξέδωσε απόφαση για την εφαρμογή του κανονισμού (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου σχετικά με τις κατευθυντήριες γραμμές για τις διευρωπαϊκές ενεργειακές υποδομές
                  2
               .
            
            
            
               (2)
                     Σύμφωνα με το άρθρο 82 της Συνθήκης τα μέτρα πρέπει να έχουν υποβληθεί από συμβαλλόμενο μέρος ή τη Γραμματεία.
            
            
            
               (3)
                     Τα έργα που προτείνεται να συμπεριληφθούν στον κατάλογο έργων ενδιαφέροντος για την Ενεργειακή Κοινότητα («ΕΕΕΚ») αξιολογήθηκαν από τις ομάδες και πληρούν τα κριτήρια που καθορίζονται στον κανονισμό.
            
            
            
               (4)
                     Οι ομάδες συμφώνησαν για τον προκαταρκτικό κατάλογο των ΕΕΕΚ σε συνεδριάσεις τεχνικού επιπέδου. Μετά από θετική γνώμη από το Ρυθμιστικό Συμβούλιο της Ενεργειακής Κοινότητας (ΡΣΕΚ») σχετικά με την συνεπή εφαρμογή των κριτηρίων αξιολόγησης και της ανάλυσης κόστους/οφέλους, προτεινόμενος κατάλογος συζητήθηκε και συμφωνήθηκε στην [XX] συνεδρίαση της Μόνιμης Ομάδας Υψηλού Επιπέδου (ΜΟΥΕ) της Ενεργειακής Κοινότητας στις [xxxx] 2016 και η απόφαση αυτή οριστικοποιήθηκε και εγκρίθηκε από τη ΜΟΥΠ, η οποία ενεργεί για τον σκοπό αυτό ως όργανο λήψης αποφάσεων.
            
            
            
               (5)
                     Για τα έργα που προτείνονται να συμπεριληφθούν στον ενωσιακό κατάλογο ζητήθηκε η γνώμη οργανισμών που αντιπροσωπεύουν σχετικούς ενδιαφερόμενους φορείς, συμπεριλαμβανομένων των παραγωγών, των φορέων εκμετάλλευσης συστημάτων διανομής, των προμηθευτών και οργανισμών προστασίας των καταναλωτών και του περιβάλλοντος.
            
            
            
               (6)
                     Η συμπερίληψη στον κατάλογο ΕΕΕΚ τελεί υπό την επιφύλαξη του αποτελέσματος της σχετικής διαδικασίας εκτίμησης περιβαλλοντικών επιπτώσεων και χορήγησης αδειών. Σύμφωνα με το άρθρο 5 παράγραφος 8 του εκδοθέντος κανονισμού, είναι δυνατόν να διαγραφεί από τον κοινοτικό κατάλογο έργο που δεν πληροί τη νομοθεσία για την Ενεργειακή Κοινότητα. Η υλοποίηση των ΕΕΕΚ, συμπεριλαμβανομένης της συμμόρφωσής τους με τη νομοθεσία για την Ενεργειακή Κοινότητα, θα πρέπει να παρακολουθείται σύμφωνα με το άρθρο 5 του εν λόγω κανονισμού.
            
            
            
               (7)
                     Σύμφωνα με το άρθρο 3 παράγραφος 4 δεύτερο εδάφιο του υιοθετηθέντος κανονισμού, η Ενεργειακή Κοινότητα κατάλογος της Ενεργειακής Κοινότητας καταρτίζεται ανά διετία με απόφαση δυνάμει του τίτλου III της Συνθήκης.
            
            
            
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
         
         
            
            
               Άρθρο 1
            
            
               Εγκρίνεται ο κατάλογος των ΕΕΕΚ που παρατίθεται στο παράρτημα της παρούσας απόφασης.
            
            
            
               Άρθρο 2
            
            
            
            
               Η παρούσα απόφαση αρχίζει να ισχύει την ημέρα της έκδοσής της.
            
            
            
               Η απόφαση απευθύνεται στα μέρη που προσχωρούν, στην Αποστολή των Ηνωμένων Εθνών για προσωρινή διοίκηση στο Κοσσυφοπέδιο και στα κράτη μέλη που αναφέρονται στο άρθρο 27 της Συνθήκης για την Ενεργειακή Κοινότητα. 
            
            
            
            
               ....,... 2016.
            
            
            
                  
                     
                     
                     
                     
                     
                     
                     Για το Συμβούλιο Υπουργών
            
            
                  
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     Ο Πρόεδρος
            
            
               
            
         
         
            
                  
                     (1)
                  D/2015/09/MC-EnC
               
               
                  
                     (2)
                  D/2009/2015/MC-EnC
               
            
      
    ---documentbreak--- NA ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.7.2016
            COM(2016) 456 final
            ΠΑΡΑΡΤΗΜΑ
            της
            Πρότασης για απόφαση του Συμβουλίου
            σχετικά με πρόταση για την κατάρτιση του καταλόγου των έργων ενεργειακών υποδομών της Ενεργειακής Κοινότητας
            
               
         
         
            
               ΠΑΡΑΡΤΗΜΑ
            
            
               της
            
            
               Πρότασης για απόφαση του Συμβουλίου
            
            
               σχετικά με πρόταση για την κατάρτιση του καταλόγου των έργων ενεργειακών υποδομών της Ενεργειακής Κοινότητας
            
            
            
               Ο κατάλογος των έργων που υποβλήθηκαν από φορείς υλοποίησης δυνάμει της απόφασης 2015/09/MC-EnC του Συμβουλίου Υπουργών της Ενεργειακής Κοινότητας για την εφαρμογή του κανονισμού (ΕΕ) αριθ. 347/2013 σχετικά με τις κατευθυντήριες γραμμές για τις διευρωπαϊκές ενεργειακές υποδομές
            
            
            
               ΦΥΣΙΚΟ ΑΕΡΙΟ (17 έργα): 
            
            
            
               Έργα ενδιαφέροντος για την Ενεργειακή Κοινότητα (ΕΕΕΚ)
            
            
            
               - Αγωγός διασύνδεσης της ΠΓΔΜ με το Κοσσυφοπέδιο*
                  1
               , την Αλβανία και τη Σερβία 
            
            
               - Υποδομή αγωγού φυσικού αερίου ΠΓΔΜ – αλβανικά σύνορα 
            
            
               - ∆ιασυνδετήριος αγωγός φυσικού αερίου Σερβίας – ΠΓΔΜ, τμήμα στο έδαφος της Σερβίας 
            
            
               - ∆ιασυνδετήριος αγωγός φυσικού αερίου Σερβίας – Μαυροβουνίου (συμπεριλαμβανομένου του Κοσσυφοπεδίου*
                  2
               ) - τμήμα Nis (Doljevac) - Πρίστινα 
            
            
               - Αγωγός φυσικού αερίου Αλβανίας - Κοσσυφοπεδίου*
                  3
                (ALKOGAP)
            
            
               - Αγωγός διασύνδεσης Σερβίας – Βουλγαρίας, τμήμα στο έδαφος της Σερβίας (καθεστώς έργου κοινού ενδιαφέροντος (ΕΚΕ) για ολόκληρο τον αγωγό διασύνδεσης)*
                  4
                
            
            
               - Τμήμα του έργου TESLA* στην ΠΓΔΜ 
            
            
         
         
            
               Έργα κοινού ενδιαφέροντος (ΣΚΕ) 
            
            
            
               - Αγωγός διασύνδεσης Βοσνίας και Ερζεγοβίνης-Κροατίας (Slobodnica-Bosanski Brod-Zenica)
            
            
               - Αγωγός διασύνδεσης Βοσνίας και Ερζεγοβίνης-Κροατίας (Licka Jesenica-Trzac-Bosanska Krupa)
            
            
               - Αγωγός διασύνδεσης Βοσνίας και Ερζεγοβίνης-Κροατίας (Zagvozd-Posusje-Novi Travnik/ Ploce-Mostar Sarajevo)
            
            
               - Διασύνδεση της ΠΓΔΜ με τη Βουλγαρία και την Ελλάδα
            
            
               - Διασύνδεση Σερβίας -Ρουμανίας – τμήμα στο έδαφος της Σερβίας
            
            
               - Αγωγός διασύνδεσης Σερβίας - Κροατίας – τμήμα στο έδαφος της Σερβίας
            
            
               - Αγωγός διασύνδεσης Πολωνίας - Ουκρανίας
            
            
               - Διασύνδεση Ουγγαρίας - Ουκρανίας για την ανάπτυξη δυναμικότητας
            
            
               - Αγωγός Ιονίου-Αδριατικής (IAP)
            
            
               - ΥΦΑ και αγωγός EAGLE
            
            
            
               ΗΛΕΚΤΡΙΣΜΟΣ (12 έργα):
            
            
            
               Έργα ενδιαφέροντος για την Ενεργειακή Κοινότητα (ΕΕΕΚ) 
            
            
            
               - Διαβαλκανικός διάδρομος - φάση 1 (Ρουμανία, Σερβία, Μαυροβούνιο, Βοσνία-Ερζεγοβίνη) *
            
            
               - Διαβαλκανικός διάδρομος - φάση 2, εναέρια γραμμή μεταφοράς 400 kV Bajina Basta ¬ Kraljevo 3 (Σερβία)
            
            
               - Διαβαλκανικός διάδρομος ηλεκτρικής ενέργειας, τμήμα του δικτύου ηλεκτρικής ενέργειας του Μαυροβουνίου
            
         
         
            
               - Εναέρια γραμμή μεταφοράς 400 kV για τη διασύνδεση Μοναστηρίου (ΠΓΔΜ) - Ελβασάν (Αλβανία) 
            
            
               - Εναέρια γραμμή μεταφοράς 400 kV για τη διασύνδεση Σκοπίων 5 (ΠΓΔΜ) - νέου θερμοηλεκτρικού σταθμού Κοσσυφοπεδίου* (Κοσσυφοπέδιο)
            
            
            
               Έργα κοινού ενδιαφέροντος (ΣΚΕ) 
            
            
            
               - Διασύνδεση μεταξύ Banja Luka (Βοσνία-Ερζεγοβίνη) και Lika (Κροατία), με υποστήριξη των εσωτερικών εγκαταστάσεων
            
            
               - Διασύνδεση μεταξύ Balti (Μολδαβία) και Suceava (Ρουμανία)
            
            
               - Νωτεπίνωτος (back-to-back) σταθμός μετατροπής για την εναέρια γραμμή μεταφοράς 400 kV Vulcanesti (Μολδαβία) Isaccea (Ρουμανία) και τη νέα εναέρια γραμμή μεταφοράς (Μολδαβία)
            
            
               - Εναέρια γραμμή μεταφοράς 400 kV για τη διασύνδεση μεταξύ Straseni (Μολδαβία) και Iasi (Ρουμανία) με τον νωτεπίνωτο (back-to-back) σταθμό μετατροπής Straseni (Μολδαβία)
            
            
               - Ασύγχρονη διασύνδεση του συστήματος ΕΔΔΣΜ ηλεκτρισμού και του δικτύου ηλεκτρικής ενέργειας της Ουκρανίας μέσω εναέριας γραμμής μεταφοράς 750 kV μεταξύ του πυρηνοηλεκτρικού σταθμού Khmelnytska (Ουκρανία) — Rzeszów (Πολωνία), με συνεχές ρεύμα υψηλής τάσεως (HVDC)
            
            
               - Αποκατάσταση της εναέριας γραμμής μεταφοράς 400 kV για τη διασύνδεση Mukacheve (Ουκρανία) - V.Kapusany (Σλοβακία)
            
            
               - Αποκατάσταση της εναέριας γραμμής μεταφοράς 750 kV για τη διασύνδεση του πυρηνοηλεκτρικού σταθμού Pivdennoukrainska (Ουκρανία) - Isaccea (Ρουμανία) και εκσυγχρονισμός της εναέριας γραμμής μεταφοράς 400 kV Primorska (Ουκρανία) - Isaccea (Ρουμανία)
            
            
               Έργα έξυπνων δικτύων ηλεκτρισμού (2 έργα)
            
            
               - Μείωση των απωλειών δικτύου (ΠΓΔΜ)
            
            
               - Έργο για έξυπνους μετρητές στο Κοσσυφοπέδιο*
            
            
               - Ανταπόκριση της ζήτησης, αποθήκευση ενέργειας και κατανεμημένες πηγές ενέργειας για τη βελτίωση της λειτουργίας του συστήματος ηλεκτρικής ενέργειας της Δημοκρατίας της Σερβίας
            
            
               ΠΕΤΡΕΛΑΙΟ (1 έργο):
            
            
               - Κατασκευή του πετρελαιαγωγού Brody-Adamowo
            
         
         
            
                  
                     (1)
                  Η ονομασία αυτή χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση αριθ. 1244 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.
               
               
                  
                     (2)
                  Το ίδιο.
               
               
                  
                     (3)
                  Το ίδιο.
               
               
                  
                     (4)
                  Με "*" επισημαίνεται έργα υπό καθεστώς έργου κοινοτικού ενδιαφέροντος (ΕΚΕ) στην Ευρωπαϊκή Ένωση.